Manon Lescautová

Manon Lescaut je novela z roku 1731, ktorú napísal spisovateľ Abbé Prévost. Novelu autor prepracoval tak, aby sa páčila cenzúre potom, ako ju už raz zakázali a výtlačky dali spáliť v roku 1753. Témou sú osudy mladej slečny, ktorá sa ocitá bez ochrany v atmosfére Francúzska 18. storočia. V tomto období nastúpila rekatolizácia a s tým spojená cenzúra, niekde pretrvala aj inkvizícia. Hlavná ženská postava Manon Lescaut sa vzbúri proti patriarchálnemu právu a odmietne splniť želanie jej otca, aby odišla do kláštora za mníšku. Zostáva bez prostriedkov. Novela bola prepísaná do formy divadelnej hry a hráva sa neprerušene od doby svojho vzniku dodnes.

 Téma a všeobecný popis 

Originálna Prévostova kniha je novela, ktorá má sedem častí. Príbeh je typický pre 18. storočie: Postavy v atmosfére protireformácie sa dostávajú do väzenia. Väčšinou sa dej vysvetľuje ako reťaz príčin a následkov zlej morálky protagonistky.

No je možný aj iný pohľad na príbeh. Abbé Prévost sa snažil vložiť do príbehu kritiku spoločenských vzťahov, avšak po jej prepracovaní sa z deja vytratil názor autora, zostali len skutky. Tieto sa dajú vysvetliť akokoľvek. Jeho Manon je mladé dievča, ktoré pod hrozbou zavretia v kláštore urobí čokoľvek, aby mohlo byť na slobode.

Príbeh predstavuje cieľavedomé ľudské konanie. Teda nie neznáma a nepochopená karma spôsobená veľkými spoločenskými hnutiami, ale organizované a premyslené zlo troch mužských postáv. Patriarchálny otec, policajný prezident a kňaz, ktorí aktívne konajú, aby zničili hlavnú protagonistku.

náhľad|Postava Tibergea - Geronta podľa Pucciniho 
Hra je jediným opusom Prévostovým, ktorého životaschopnosť nevyschla, hra sa hráva podnes. Je to príbeh s osobným vkladom autora: niečo podobné Prévost prežíval aj sám, keď po nešťastnej a nenaplnenej láske odišiel do kláštora za novica.

 Postavy 
Postavy vystupujúce v knihe:
 Manon Lescaut,
 rytier des Grieux,
 Duval - policajný veliteľ
 jeho syn Duval mladší 
 otec Manon  a jeho syn, 
 Tiberge,
 slúžka
 ďalšie postavy

 Dej 
Manon sa stretáva s des Grieuxom, majú podobný osud, ona nechce ísť do kláštora, on za novica k jezuitom. Spolu utečú. Žijú v Paríži, des Grieux patrí k chudobnej šľachte, nemá peniaze, naháňajú ho veritelia. Manon rieši situáciu stretaním sa s Duvalom starším-policajným prezidentom, ktorý ju láka darmi a sľubmi. Dáva jej do úschovy perlový náhrdelník.

Ak odmietne staršieho, je jej ponúknutý mladší. Manon ho prijíma. Zápletka pokračuje žiarlivosťou des Grieuxa a intrigovaním Tibergea, následok je ten, že obvinia z nechceného zbitia Duvala ml. Manon a Des Grieuxa. Idú do väzenia a do amerických galejí, kde ich posiela policajný prezident Duval starší. Tiberge vykupuje des Grieuxa, ktorého pustia na slobodu. Manon necháva vo väzení, aby sa konečne zbavil jej vplyvu na svojho chránenca. Des Grieux odchádza za Manon. Záverečná scéna je v krčme v prístave, kde šesťnásťročná Manon umiera ako špinavá väzenkyňa v náručí nešťastného verného rytiera. Koniec.

náhľad|Dobová rytina Huberta-Françoisa Gravelota-Stretnutie Manon a Des Grieuxa
 Vplyv diela  
Prévostova hra inšpirovala mnohých umelcov, jej pôsobenie možno nazvať kultom. 
 Opera Manon Lescaut Od Giacoma Pucciniho, podľa hry
 Jules Massenet: opera Manon
 Vítězslav Nezval prebásnil Manon Lescaut s veľkým úspechom:

 Externé odkazy 

 ďalšie Nezvalove básne o Manon
 Esej Guy de Maupassanta ako predslov ku hre Abbého Prévosta Manon Lescaut, česky

Kategória:Literatúra vo Francúzsku
Kategória:Francúzske divadelné hry
Kategória:Baroková literatúra
Kategória:Literárne diela odohrávajúce sa v Paríži
Kategória:Sfilmované novely